ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
ক্রিস ইভানস (অভিনেতা)
২০১০ সালে ইভানস টেক্সাসের হিউস্টনে মার্ক কাসেন ও অ্যাডাম কাসেনের যৌথ-পরিচালনায় নির্মিত "পাংচার" ছবির চলচ্চিত্রায়ণের কাজ শেষ করেন। ২০১১ সালে এই ছবিটি ট্রিবেকা চলচ্চিত্র উৎসবে এই উৎসবের ১০ম বার্ষিকী উপলক্ষ্যে অন্যতম দৃষ্টিআকর্ষণকারী প্রকল্প হিসেবে প্রথম প্রদর্শনের জন্য নির্বাচিত হয়েছিল।